Banda Aceh
Store norske leksikon,Geografi,Verdens geografi,Asia,Indonesias geografi
Banda Aceh er en by i Indonesia, på nordvestspissen av Sumatra. Banda Aceh er hovedstad i provinsen Aceh. Byen har 255 029 innbyggere (2021).
Byen ble ødelagt av jordskjelv- og tsunami-katastrofen i 2004, se artikkelen om Aceh. Næringsliv og transport Den viktigste næringsvirksomhet er tekstilindustri, med betydelig kunsthåndverk. Det er en internasjonal flyplass 13,5 kilometer sørøst for byen. Kultur og utdanning Byen har et tydelig muslimsk preg med moskeer og islamske læresteder. Banda Aceh er kjent som «porten til Mekka» på grunn av pilegrimstrafikken med båt som tradisjonelt gikk gjennom byen. Det er tre universiteter i byen. Les mer i Store norske leksikon Indonesias geografi Indonesia Indonesias historie